**Tyler Madden** (s. 9. marraskuuta 1999 Albany, New York, Yhdysvallat) on yhdysvaltalais-kanadalainen jääkiekkoilija, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Madden on pelipaikaltaan keskushyökkääjä. Hän laukoo oikealta.

Ura
---

### Seuraura

Madden syntyi New Yorkin Albanyssa. Hänen isänsä John vietti kymmenen vuotta New Jersey Devilsissa, kunnes Tyler muutti perheineen 10-vuotiaana Chicagoon vuonna 2009, kun John siirtyi pelaamaan Chicago Blackhawksiin. Seuraavaksi kaudeksi 2010–2011 Tyler Madden siirtyi Minnesota Bladesin junioreihin, kun John siirtyi pelaamaan Minnesota Wildiin. Hän jatkoi juniorivuosiaan Minnesotassa myöhemmin Edina YHA:ssa. Madden kävi high schoolin Connecticutissa Avon Old Farms Schoolissa. Kesällä 2015 hänet varasi sekä Sudbury Wolves 154. pelaajana OHL:n varaustilaisuudessa että Omaha Lancers 190. pelaajana USHL:n varaustilaisuudessa. Kaudella 2015–2016 Madden jatkoi Avon Old Farmsissa, jonka kapteenina hän toimi.

Bloomington Thunder varasi Maddenin uudelleen USHL:ään koko varaustilaisuuden kolmantena pelaajana kesällä 2017. Hän siirtyi Central Illinois Flying Aces -nimeen siirtyneeseen joukkueeseen kaudeksi 2017–2018. Kesken kauden, joulukuussa 2017 seura kuitenkin kauppasi Maddenin Tri-City Stormiin vaihdossa hyökkääjä Michael Maloneyyn ja Caleb Ruleen sekä kesän 2018 toisen kierroksen varausvuoroon. Hänet valittiin kauden päätteeksi USHL:n tulokkaiden toiseen tähdistökentälliseen.

Vancouver Canucks varasi Maddenin kolmannella kierroksella 68. pelaajana NHL:n varaustilaisuudessa 2018. Vuosina 2018–2020 hän pelasi Northeastern Universityn yliopistojoukkueessa. *Freshman -vuotenaan* 2018–2019 Madden oli tehoilla 12+16=28 joukkueen toiseksi paras maalintekijä Brandon Hawkinsin kanssa sekä neljänneksi paras pistemies. Hän voitti kauden päätteeksi Hockey Eastin mestaruuden, valittiin divisioonan kunniavalintatähdistökentälliseen ja tulokkaiden tähdistökentälliseen. *Sophomore -vuotenaan* 2019–2020 Madden voitti Northeasternin sisäisen piste- ja maalipörssin tehoilla 19+18=37, joilla hän jakoi koko Hockey Eastin maalipörssin toisen sijan neljän muun pelaajan kanssa edellään vain Amherstin John Leonard sekä pistepörssin kahdeksannen sijan kolmen muun pelaajan kanssa. Madden valittiin kauden päätteeksi divisioonan ensimmäiseen tähdistökentälliseen.

Helmikuussa 2020 Vancouver Canucks kauppasi Maddenin NHL-oikeudet, hyökkääjä Tim Schallerin sekä vuoden 2020 toisen ja kesän 2022 ehdollisen neljännen kierroksen varausvuoron Los Angeles Kingsiin vaihdossa hyökkääjä Tyler Toffoliin. Kings saa ehdollisen varausvuoron itselleen, jos Toffoli tekee jatkosopimuksen Canucksin kanssa. Maaliskuussa Madden teki Kingsin kanssa kolmivuotisen tulokassopimuksen. Syyskuussa Kings lainasi hänet sekä neljä muuta Kingsin tulokassopimuspelaajaa; Alex Turcotten, Akil Thomasin, Aidan Dudasin ja Jacob Inghamin kaudeksi 2020–2021 toistaiseksi voimassa olevilla sopimuksilla Saksan DEL-liigan Eisbären Berliniin. Yhteistyön taustalla oli molemmat seurat omistava Anschutz Entertainment Group -yhtiö. Lokakuussa Eisbären uutisoi Maddenin ja Turcotten kuitenkin matkustavan Los Angelesiin loukkaantumisten vuoksi. Tammikuun 2021 harjoitusleirin päätteeksi Kings lähetti Maddenin AHL-joukkue Ontario Reignin vahvuuteen.

### Maajoukkueura

Madden pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Madden valittiin Suomea vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.

Madden pelasi myös World Junior A Challengessa vuonna 2017, jolloin hän voitti hopeaa. Madden jakoi tehoilla 3+1=4 Yhdysvaltain sisäisen pistepörssin voiton Jack Duganin ja Blake McLaughlinin kanssa.

Muuta
-----

Maddenin kanadalainen isä John pelasi omalla urallaan hyökkääjänä pudotuspelit mukaan lukien yli tuhat NHL-ottelua ja hän voitti kolme kertaa Stanley Cupin. John Madden toimii nykyään San Jose Sharksin apuvalmentajana.

Maddenin esikuva lapsena oli Pavel Datsjuk.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Central Illinois Flying Aces | USHL | 18 | 6 | 8 | 14 | 20 | – | – | – | – | – |
|  | Tri-City Storm | USHL | 32 | 9 | 11 | 20 | 24 | – | – | – | – | – |
| 2018–2019 | Northeastern Univ. | H-East | 36 | 12 | 16 | 28 | 8 | – | – | – | – | – |  |  |  |  |  |  | JMM | 7 | 3 | 1 | 4 | 2 |
| 2019–2020 | Northeastern Univ. | H-East | 27 | 19 | 18 | 37 | 34 | – | – | – | – | – | Ykköstähdistö |
| 2 kautta | yhteensä | H-East | 63 | 31 | 34 | 65 | 42 | – | – | – | – | – |

Lähteet
-------

* Tyler Madden The Internet Hockey Databasessa (englanniksi)
* Tyler Madden Eurohockey-sivustolla (englanniksi)
* Tyler Madden *Elite Prospects*. Everysport Media Group AB.  (englanniksi)

### Viitteet

1. ↑  Tyler Madden Stats, Profile, Bio, Analysis and More *sportsforecaster.com*. XML Team Solutions, LLC. Viitattu 29.10.2020. (englanniksi)
2. 1 2 3 4 5  Tyler Madden *Elite Prospects*. Everysport Media Group AB.  (englanniksi)
3. ↑  Ciccotelli, Jenna: Growing up with an NHL dad *bostonglobe.com*.  2.2.2020. Boston Globe Media Partners, LLC. Viitattu 29.10.2020. (englanniksi)
4. 1 2  Russo, Michael: Madden, son pay call on old team *StarTribune.com*.  15.11.2011. Star Tribune Media Company LLC. Viitattu 29.10.2020. (englanniksi)
5. ↑  Jenner, David: Storm Trade for Madden *1077theisland.com*.  12.12.2017. NRG Media, LLC – Grand Island.  Arkistoitu 1.11.2020. Viitattu 29.10.2020. (englanniksi)
6. ↑  Elite Prospects - Northeastern Univ. *eliteprospects.com*. Everysport Media Group. Viitattu 29.10.2020. (englanniksi)
7. ↑  H-East 2019-20 League Leaders *hockeyDB.com*. hockeyDB.com. Viitattu 29.10.2020. (englanniksi)
8. ↑  Kings Acquire Schaller, Madden, 2nd Round Pick from Canucks for Toffoli *nhl.com/kings*.  18.2.2020. Los Angeles Kings. Viitattu 27.10.2020. (englanniksi)
9. ↑  Isokoski, Riku: Iso kala Canucksin haaviin – Tyler Toffoli siirtyy Kaliforniasta pohjoiseen *Jatkoaika.com*.  18.2.2020. Jatkoaika r.y. Viitattu 29.10.2020.
10. ↑  Tyler Madden Signs Three-Year, Entry-Level Contract with LA Kings *nhl.com/kings*.  31.3.2020. Los Angeles Kings. Viitattu 27.10.2020. (englanniksi)
11. ↑  Nuutinen, Markus: NHL-legendan poika siirtyy taalaliigaan: solmi tulokassopimuksen *suomikiekko.com*.  31.3.2020. Nordic Sport Media. Viitattu 27.10.2020.
12. ↑  Saastamoinen, Lauri: Jymysiirto: Los Angeles Kings lähettää viisi pelaajaa Eurooppaan – mukana NHL-megalupaus! *nhlsuomi.com*.  22.9.2020. Nordic Sport Media. Viitattu 29.10.2020.
13. ↑  Eisbären Berlin *facebook.com*.  23.10.2020. EHC Eisbären Management GmbH. Viitattu 29.10.2020. (englanniksi)
14. ↑  Dooley, Zach: Day 9 Notes - New look to Kings skate + 14 assigned to Ontario *lakingsinsider.com*.  11.1.2021. Los Angeles Kings Hockey Club L.P. Viitattu 12.1.2021. (englanniksi)
15. ↑  Elite Prospects - USA U20 *eliteprospects.com*. Everysport Media Group. Viitattu 27.10.2020. (englanniksi)
16. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 29.10.2020. (englanniksi)
17. ↑  Elite Prospects - USA U19 *eliteprospects.com*. Everysport Media Group. Viitattu 29.10.2020. (englanniksi)
18. ↑  John Madden *Elite Prospects*. Everysport Media Group AB.  (englanniksi)